CELEX: 62020CN0168
Language: da
Date: 2020-04-22 00:00:00
Title: Sag C-168/20: Anmodning om præjudiciel afgørelse indgivet af High Court of Justice Business and Property Courts of England and Wales (Det Forenede Kongerige) den 22. april 2020 — Joint Trustee 1 i konkursboet for M og Joint Trustee 2 i konkursboet for M mod Fru M, MH, ILA og Hr. M

10.8.2020   
            
            
               DA
            
            
               Den Europæiske Unions Tidende
            
            
               C 262/12
            
         
      Anmodning om præjudiciel afgørelse indgivet af High Court of Justice Business and Property Courts of England and Wales (Det Forenede Kongerige) den 22. april 2020 — Joint Trustee 1 i konkursboet for M og Joint Trustee 2 i konkursboet for M mod Fru M, MH, ILA og Hr. M
      (Sag C-168/20)
      (2020/C 262/15)
      Processprog: engelsk
      
         Den forelæggende ret
      
      High Court of Justice Business and Property Courts of England and Wales
      
         Parter i hovedsagen
      
      
         Sagsøgere: Joint Trustee 1 i konkursboet for M og Joint Trustee 2 i konkursboet for M
      
         Sagsøgte: Fru M, MH, ILA og Hr. M
      
         Præjudicielle spørgsmål
      
      
                  1)
               
               
                  Såfremt en statsborger i en medlemsstat har udøvet sine rettigheder i henhold til artikel 21 TEUF og 49 TEUF og direktivet om borgernes rettigheder (Parlamentets og Rådets direktiv 2004/38/EF) (1) ved at flytte til eller etablere sig i Det Forenede Kongerige, er det da i overensstemmelse med disse bestemmelser, at section 11 i WRPA 1999 gør udelukkelsen fra konkurs af pensionsrettigheder i en pensionsordning, herunder pensionsrettigheder der er oprettet og godkendt af skattemyndighederne i en anden medlemsstat, betinget af, hvorvidt pensionsordningen på konkurstidspunktet er registreret i henhold til section 153 i FA 2004 eller fastsat ved regulation 2 i 2002 Regulations og følgelig godkendt af skattemyndighederne i Det Forenede Kongerige?
               
            
                  2)
               
               
                  Er det i forbindelse med besvarelsen af det første spørgsmål relevant eller nødvendigt:
                  
                              a)
                           
                           
                              at tage stilling til, hvorvidt personen hovedsageligt flyttede til Det Forenede Kongerige med henblik på at erklære sig konkurs i Det Forenede Kongerige?
                           
                        
                              b)
                           
                           
                              at tage hensyn til i) de beskyttelsesforanstaltninger, der kan anvendes af den konkursramte for så vidt angår ikke-godkendte pensionsordninger i henhold til section 12 i WRPA 1999, og ii) muligheden for at kuratorerne i et konkursbo kan tilbagesøge beløb for så vidt angår godkendte pensionsordninger?
                           
                        
                              c)
                           
                           
                              at tage hensyn til de krav, som pensionsordninger, der er registreret og godkendt af skattemyndighederne i Det Forenede Kongerige, er underlagt?
                           
                        
            
         (1)  Europa-Parlamentets og Rådets direktiv 2004/38/EF af 29.4.2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF (EUT 2004, L 158, s. 77).